section_heading: Odluke sporazuma
paragraph_text: Po V. članku i posebnim aktom o Srbiji uz sporazum, Turska se obvezala da će ispuniti sve obaveze iz Bukureštanskog mira (VIII. članak) u saradnji sa srpskim deputatima u roku 18 mjeseci, a ferman s hatišerifom priopći i ruskom dvoru. Autonomne povlastice Srbije odnosile su se na: slobodu vjere, izbor srpskih starješina, nezavisnost unutrašnje uprave, povratak otrgnutih nahija od 1813., spajanje svih davanja u jednu, slobodu trgovine sa srpskim pasošima, dozvolu za podizanje škola, bolnica, tiskarstva, zabranu naseljavanja muslimana u Srbiji izvan područja gradova.